stanford-oval/wikipedia huggingface dataset:
פאבלו דוראדו

פאבלו דוראדו (בספרדית: Pablo Dorado; ‏22 ביוני 1908 – 18 בנובמבר 1978) היה כדורגלן אורוגוואי, ששיחק בעמדת החלוץ.
דוראדו ידוע בעיקר בגלל היותו השחקן הראשון שכובש בגמר המונדיאל, כאשר עשה זאת בדקה ה-12' בגמר מונדיאל 1930 נגד ארגנטינה.
את הקריירה שלו התחיל בקבוצה בז'ה ויסטה שבאורוגוואי, ולאחר מכן עבר לריבר פלייט שבארגנטינה, שם שיחק במשך 4 שנים וזכה בליגת העל הארגנטינאית בשנת 1932.
דוראדו ערך בנבחרת אורוגוואי 7 הופעות, בהן כבש 3 שערים בין השנים 1929–1932. במונדיאל 1930 כבש דוראדו את השער הראשון בניצחון 0–4 על רומניה, וגם כבש את השער הראשון במשחק הגמר נגד ארגנטינה. אורוגוואי ניצחה בגמר 2–4 וזכתה בטורניר. את שערו האחרון בנבחרת כבש גם כן נגד ארגנטינה, רק שהפעם במשחק ידידות.
סלטה (פרובינציה)

סלטה (בספרדית: Salta) היא פרובינציה בצפון-מערב ארגנטינה. צורתה כצורת האות L הפוכה, והיא גובלת בבוליביה בצפון, בפרגוואי בצפון-מזרח, בפרובינציות פורמוסה וצ'אקו במזרח, בפרובינציות סנטיאגו דל אסטרו, טוקומאן וקטמרקה בדרום, בצ'ילה במערב ובפרובינציית חוחוי בצפון-מערב. שטחה כ-155 אלף קמ"ר ובשנת 2001 התגוררו בה מעט יותר ממיליון תושבים.
גאוגרפיה

בחלקה המערבי של הפרובינציה מתנשאות כמה מהפסגות הגבוהות של הרי האנדים, ובהן ז'וז'איז'אקו (6,739 מ' מעל פני הים, על גבול צ'ילה), סן מרטין (6,380 מ'), צ'אניי (6,200 מ', על גבול פרובינציית חוחוי) וסוקומפה (6,051 מ', על גבול צ'ילה). האזור המערבי אופייני לאלטיפלנו האנדי (המכונה באזור זה "פּוּנָה"): הוא צחיח, מאופיין בתנאי מזג אוויר קיצוניים, ויש בו כמה מדבריות מלח. הפסגות הגבוהות מושלגות דרך קבע.
מרכזה של הפרובינציה נמוך ופורה יותר, ומזג האוויר בו קיצוני פחות, אף שגם בו הטמפרטורות בקיץ עשויות להגיע ל-C° ‏40, ובחורף ייתכן קיפאון. באזור זה מתרכזת מרבית האוכלוסייה בפרובינציה, ובה נמצאת הבירה, סלטה. עמקי קלצ'אקי חוצים את האזור מצפון לדרום.
מזרח הפרובינציה אופייני לאזור הגראן צ'אקו, הוא מכוסה בג'ונגל והאקלים בו סובטרופי. באזור זה זורמים הנהרות הגדולים בפרובינציה: פילקומיו (המשמש גבול בינה לבין פרגוואי), ברמחו וסלאדו.
בתחומי הפרובינציה שלושה פארקים לאומיים. הפארק הלאומי אל ריי משתרע על פני כ-440 קמ"ר, 80 ק"מ מזרחית לעיר סלטה, והוא מגן על מערכת אקולוגית האופיינית למרכז הפרובינציה. בפארק חיים, בין היתר, טפירים, דובי נמלים ופקאריים. הפארק הלאומי בריטו נמצא באזור נידח בצפון-מזרח סלטה, בסמוך לגבול עם בוליביה. הפארק משתרע על פני כ-720 קמ"ר ובו צמחייה טרופית ומצויים בו יגוארים. הפארק הלאומי לוס קרדונס משתרע על פני כ-650 קמ"ר בהרי האנדים. שמו ניתן לו על שם קקטוסים בשם זה הגדלים בו לרוב.
היסטוריה

תושביו הראשונים של האזור התיישבו בו לפני כ-12 אלף שנים. לפני הגעת הספרדים, חיו בו מספר עמים. בעמקי המרכז חיו שבטים שונים ובהם הקילמס והאומוואקה, ששפתם הייתה זהה, קקאן. בהרים שבמערב חיו בני האטקמה ובמזרח, בסמוך לצ'אקו חיו בני הוויצ'י. עד 1480 נכבשו מרכז ומערב סלטה בידי האינקה, שהקימו מרכז אדמיניסטרטיבי לשליטה באזור בסיקואני (כיום העיירה צ'יקואנה, כ-50 ק"מ דרומית לעיר סלטה).
האירופאי הראשון שהגיע לאזור סלטה היה דייגו דה אלמגרו, ב-1535, ושבע שנים אחריו הגיע דייגו דה רוחאס. היישוב ראשון, קאסרס, הוקם ב-1566 לגדות נהר סלאדו (מאוחר יותר שינה את שמו מספר פעמים, וכיום מקובל לכנותו אֶסְטֶקוֹ), אך לאחר שהותקף מספר פעמים בידי התושבים הילידים, נחרב סופית ברעידת אדמה ב-1692. ב-1582 נוסד יישוב נוסף, סן פליפה דל ואיה דה לרמה סלטה, לימים העיר סלטה, בהוראת פרנסיסקו דה טולדו, שעמד בראש מלכות המשנה של פרו. ב-1650 התגוררו בעיר כ-500 תושבים.
ב-1776 הקימו הספרדים את מלכות המשנה של ריו דה לה פלטה, וסלטה הייתה לחלק ממנה. ב-1782 הוכפפה למושל טוקומאן, וב-1783 הייתה חלק מאינטנדנסיה בשם סלטה דה טוקומאן, שכללה גם את חוחוי, קטמרקה וסנטיאגו דל אסטרו. ב-1792 הייתה סלטה לבירת האינטנדנסיה.
ב-1794 נוסדו שתי ערים נוספות, סן רמון דה לה נואבה אוראן וטריחה. האחרונה הוכפפה אמנם לסלטה מבחינה צבאית ודתית, אך קיבלה שירותים מינהליים מפוטוסי.
ב-1814 פוצלה האינטנדנסיה לשתי פרובינציות: סלטה וטוקומאן. הפרובינציה של סלטה כללה את פרובינציות סלטה וחוחוי של ימינו, וכן שטחים בבוליביה ובצ'ילה של ימינו, ובכלל זה העיר אנטופגסטה, שלחוף האוקיינוס השקט. ב-1826 התקוממה טריחה נגד שלטונה של סלטה, וחברה לבוליביה. הקונגרס הלאומי הכריז אמנם כי טריחה היא חלק מארגנטינה, אך בפועל היא נותרה בידי בוליביה.
ב-1834 הוקמה פרובינציית חוחוי, שהופרדה מסלטה. השאיפה להותיר בידי סלטה את סן רמון דה לה נואבה אוראן, שנמצאת צפונית-מזרחית לחוחוי, היא הגורם לצורתה המשונה של הפרובינציה.
ב-1879 יצאה ממשלת ארגנטינה לכיבוש המדבר, שנועד לבסס את שליטתה באזורי הספר. במהלך המבצע, נרצחו אלפי אינדיאנים, ורבים אחרים נושלו מאדמותיהם. בסופו של דבר, הורחבו תחומי שליטתה של ארגנטינה, והוקמו גם פרובינציות חדשות. יצירת הגבולות החדשים הביאה להרחבתה של פרובינציית סלטה מזרחה.
ב-1889 סיכמו ארגנטינה ובוליביה על תוכנית לחילופי שטחים, במסגרתה הסכימה ארגנטינה כי טריחה תיוותר בריבונות בוליביאנית, בתמורה לשטחים נרחבים באזור הפונה. עם זאת, חלק ניכר מהשטחים כלל לא היה בריבונות בוליביה, לאחר שנכבש ממנה בידי צ'ילה במהלך מלחמת האוקיינוס השקט. בסופו של דבר הוכרע העניין בבוררות, וב-1899 קיבלה לרשותה ארגנטינה 75% מהשטח, והיתר נותר בריבונות צ'ילה. ב-1900 הוקמה הטריטוריה הלאומית לוס אנדס בשטחים שסופחו, וב-1943 היא פורקה וסופחה לפרובינציות חוחוי, סלטה וקטמרקה.
דמוגרפיה

ההרכב האתני של סלטה יוצא דופן ביחס למרבית הפרובינציות בארגנטינה. רבים מתושביה של סלטה הם אינדיאנים או מסטיסוס, ולמעשה, לפי הערכות, רק כשליש מתושביה הם לבנים. הלבנים מרוכזים בעיקר בערים הגדולות, ואילו באזור הפונה רוב רובם של התושבים הם אינדיאנים. בכמה אזורים שמרו האינדיאנים על שפתם (בעיקר קצ'ואה, ויצ'י וצ'יריגואני; הקקאן כמעט נעלמה), ולעיתים גם על לבושם.
כ-91% מתושבי סלטה הם נוצרים קתולים. רבים מהתושבים האינדיאנים, בעיקר בפונה, משלבים באמונה הקתולית כמה מהמסורות הקדומות של אבותיהם, וסוגדים גם לפצ'אמאמה. מהגרים שהגיעו מסוריה ולבנון בראשית המאה ה-20 השתייכו בעיקר לכנסייה האנטיוכית, ורבים מצאצאיהם עדיין משתייכים לכנסייה זו. בפרובינציה קהילות קטנות של עדות נוצריות נוספות ובעיר סלטה יש גם קהילה יהודית.
בשנת 2001 התגוררו בסלטה כמיליון ו-80 אלף תושבים. צפיפות האוכלוסין בה נאמדה ב-6.94 בני אדם לקמ"ר, אך בעוד שבעמקים המרכזיים היא נאמדה בכ-20 בני אדם לקמ"ר, באזור הפונה הדליל פחות מ-1 נפש לקמ"ר. הערים הגדולות ביותר בה הן:
סלטה (כ-462 אלף תושבים)
סן רמון דה לה נואבה אוראן (כ-67 אלף תושבים)
טרטגל (כ-55 אלף תושבים)
חנראל גואמס (כ-28 אלף תושבים)
סן חוסה דה מטאן (כ-27 אלף תושבים)
מבחינה מנהלית, מחולקת סלטה ל-23 דפרטמנטוס.
כלכלה

כלכלתה של סלטה אינה מפותחת במיוחד. בשנת 2006 נאמד התוצר בה ב-5.1 מיליארד דולרים, שהם כ-4,760 דולר לנפש, שיעור שהוא מעט יותר ממחצית הממוצע הארצי בארגנטינה.
חקלאות ומוצריה מהווים כ-10% מהתוצר. ענפי החקלאות הבולטים ביותר הם טבק, קני סוכר וגפנים ליין (האחרונים נפוצים בעיקר סביב העיירה קפז'אטה בדרום הפרובינציה, שנחשבת למרכז היין השני בגודלו במדינה אחרי מנדוסה). גידולים נוספים, כתירס, שעועית, הדרים, בננות ועגבניות מיועדים בעיקר לשוק המקומי.
בפרובינציה מצויים גם גז טבעי ונפט, שמועברים בצינורות ישירות לבואנוס אירס ולרוסריו. כן מצויים בפרובינציה מכרות אורניום.
ענף התיירות מתפתח בהדרגה בפרובינציה. נופי האנדים המדבריים מושכים אליהם תיירים, ועם האתרים הבולטים נמנים העיירה קאצ'י וסביבתה, רכבת העננים וסן אנטוניו דה לוס קוברס, עמקי קלצ'אקי, קפז'אטה, וכן העיר סלטה עצמה.
גלריה

הר ז'וז'איז'אקו
פרובינציית סלטה הגדולה (מסומנת בירוק)
מנזר סן פרנסיסקו בסלטה
גשר ברכבת העננים
עלות ממוצעת

בכלכלה, העלות הממוצעת שווה לעלות הכוללת חלקי כמות המוצרים שיוצרו. היא גם שווה לסכום ממוצע העלויות המשתנות (כלומר, סך העלויות המשתנות חלקי הכמות) ועוד ממוצע העלויות הקבועות (כלומר, סך העלויות הקבועות חלקי הכמות). העלויות הממוצעות משפיעות על עקומת ההיצע והן מהוות מרכיב בסיסי של מודל ביקוש והיצע.
נהוג לסמן עלות ממוצעת כ-AC. אם נסמן את העלות הכוללת ב-TC (מאנגלית: Total Cost) ואת כמות המוצרים ב-Q (מאנגלית: Quantity), אזי העלות הממוצעת תהיה:
לחלופין, אם נסמן את העלות המשתנה ב-VC (מאנגלית: Variable Costs) ואת העלות הקבועה ב-FC (מאנגלית: Fixed Costs), אזי העלות ממוצעת תהיה:
במידה וישנו צורך לחשב את VC יש אפשרות להשתמש בנוסחא הבא: TC-FC=VC. 
TC - עלות כוללת
FC - עלות ראשונית (בדרך כלל יופיע תחת הנתון הראשון)
העלות הממוצעת שונה מהמחיר, והיא תלויה בביקוש באמצעות גמישות הביקוש וגמישות ההיצע. בשוק של תחרות משוכללת, המחיר יכול להיות נמוך מהעלות הממוצעת, דבר שתלוי בעלות השולית.
עונת 1982/1983 בליגה הלאומית בכדורסל

| --- | --- |
 תאריך התחלה:  6 בספטמבר 1982 
 תאריך סיום:  אפריל 1983 
 מספר משתתפות:  12
 זוכה:  מכבי תל אביב
 סגנית:  הפועל רמת גן
 מלך הסלים:  ארני קאב (אליצור תל אביב)  27.2 למשחק
 http://basket.co.il
 → 1981/19821983/1984 ←
 
עונת 1982/1983 בליגה הלאומית בכדורסל  הייתה עונתה ה-29 של ליגת הכדורסל הבכירה בישראל. הליגה כללה 12 קבוצות. בשנת 1982 חזר פורמט פלייאוף כפי שהיה בשנת 1979. שמונה הראשונות התמודדו זו מול זו (מקום ראשון מול שמיני, שני מול שביעי וכך הלאה) בסדרות של הטוב משלושה משחקים, כשלקבוצה בעלת המיקום הגבוה יותר יתרון ביתיות. מנצחות סדרות רבע הגמר (מנצחת מקום ראשון-שמיני נגד מנצחת מקום רביעי-חמישי וכך הלאה) וחצי הגמר התמודדו בסדרת גמר של טוב משלוש כאשר המנצחת בסדרת הגמר זוכה באליפות.
על ניצחון במשחק הוענקו שתי נקודות ונקודה בודדת הוענקה על ההפסד במשחק. לא היו שינויים בהרכב הליגה לעומת עונת 1980/1981.
העונה הסדירה החלה ב-6 בספטמבר 1982 הסתיימה ב-21 בפברואר 1983. לאחר הפלייאוף, העונה הסתיימה בניצחון של מכבי תל אביב בפעם ה-14 ברציפות.
בהתאם לתוצאות העונה אליצור תל אביב והפועל גן שמואל ירדו ליגה.
טבלת הליגה

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | נקודות |
| --- | --- | --- | --- | --- | --- | --- | --- | --- |
| 1 | מכבי תל אביב | 22 | 21 | 1 | 2160 | 1837 | 323 | 43 |
| 2 | מכבי רמת גן | 22 | 17 | 5 | 2071 | 1918 | 153 | 39 |
| 3 | הפועל רמת גן | 22 | 16 | 6 | 2110 | 1816 | 294 | 38 |
| 4 | הפועל חולון | 22 | 12 | 10 | 1919 | 1835 | 84 | 34 |
| 5 | הפועל עפולה | 22 | 12 | 10 | 1977 | 1886 | 91 | 34 |
| 6 | הפועל גליל עליון | 22 | 11 | 11 | 1895 | 1846 | 49 | 33 |
| 7 | הפועל תל אביב | 22 | 10 | 12 | 1850 | 1878 | 28- | 32 |
| 8 | בית"ר תל אביב | 22 | 9 | 13 | 1739 | 1841 | 102- | 31 |
| 9 | הפועל חיפה | 22 | 8 | 14 | 1908 | 1959 | 51- | 30 |
| 10 | מכבי חיפה | 22 | 8 | 14 | 1852 | 1948 | 96- | 30 |
| 11 | הפועל גן שמואל | 22 | 7 | 15 | 1625 | 1880 | 255- | 29 |
| 12 | אליצור תל אביב | 22 | 1 | 21 | 1830 | 2292 | 462- | 23 |
פלייאוף

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | רבע הגמר | רבע הגמר | רבע הגמר | רבע הגמר | רבע הגמר |  |  | חצי הגמר | חצי הגמר | חצי הגמר | חצי הגמר | חצי הגמר |  |  | משחק הגמר | משחק הגמר | משחק הגמר | משחק הגמר | משחק הגמר |
 
|   |  5 |   הפועל עפולה | 91 | 88 | 78 |   |  |  |  |  |  |  |  |  |  |  |  |  |  |
|  |  4 |   הפועל חולון | 65 | 96 | 83 |   |  |  |  |  |  |  |  |  |  |  |  |  |  |
|  |  4 |   הפועל חולון | 65 | 96 | 83 |   |   |  4 |   הפועל חולון | 88 | 91 |  |   |  |  |  |  |  |  |
|  |  |  |  |  |  |   |   |  4 |   הפועל חולון | 88 | 91 |  |   |  |  |  |  |  |  |
|  |  |  |  |  |  |   |   |  1 |   מכבי תל אביב | 89 | 112 |  |   |  |  |  |  |  |  |
|  |  8 |   ביתר תל אביב | 84 | 87 |  |   |   |  1 |   מכבי תל אביב | 89 | 112 |  |   |  |  |  |  |  |  |
|  |  8 |   ביתר תל אביב | 84 | 87 |  |   |  |  |  |  |  |  |   |  |  |  |  |  |  |
|   |  1 |   מכבי תל אביב | 124 | 112 |  |   |  |  |  |  |  |  |   |  |  |  |  |  |  |
|  |  |   |   |   |   |   |   |   |   |   |   |   |   |   |  3 |   הפועל רמת גן | 88 | 78 |  |
|  |  |   |   |   |   |   |   |   |   |   |   |   |   |   |  1 |   מכבי תל אביב | 93 | 80 |  |
|   |  6 |   הפועל גליל עליון | 87 | 107 |  |   |  |  |  |  |  |  |   |  |  |  |  |  |  |
|  |  3 |   הפועל רמת גן | 102 | 127 |  |   |  |  |  |  |  |  |   |  |  |  |  |  |  |
|  |  3 |   הפועל רמת גן | 102 | 127 |  |   |   |  3 |   הפועל רמת גן | 97 | 84 |  |   |  |  |  |  |  |  |
|  |  |  |  |  |  |   |   |  3 |   הפועל רמת גן | 97 | 84 |  |   |  |  |  |  |  |  |
|  |  |  |  |  |  |   |   |  2 |   מכבי רמת גן | 65 | 78 |  |   | משחק על המקום השלישי | משחק על המקום השלישי | משחק על המקום השלישי | משחק על המקום השלישי |  |  |
|  |  7 |   הפועל תל אביב | 79 | 90 |  |   |   |  2 |   מכבי רמת גן | 65 | 78 |  |   |  |  |  |  |  |  |
|  |  7 |   הפועל תל אביב | 79 | 90 |  |   |  |  |  |  |  |  |  |  |  |  |  |  |  |
|   |  2 |   מכבי רמת גן | 84 | 106 |  |   |   |   |   |   |   |   |   |   | 4 |  הפועל חולון | 75 | 95 |  |
|   |   |   |   |   |   |   |   |   |   |   |   |   |   |   | 2 |  מכבי רמת גן | 79 | 108 |  |
ראו גם

גביע המדינה בכדורסל 1982/1983
עופר מרין

| --- | --- |

עופר מרין, במהלך שירות מילואים, בתרגיל IPRED השישי, ינואר 2020
 לידה:  1961 (בן 63 בערך) ירושלים 
 מדינה:  ישראל 
 השכלה:  האוניברסיטה העברית בירושלים 
 
עופר מרין (נולד בשנת 1961) הוא כירורג לב-חזה, פרופסור לרפואה ומרצה לכירורגית לב בבית הספר לרפואה באוניברסיטה העברית בירושלים. ניהל את מערך הטראומה של המרכז הרפואי שערי צדק (2007–2019), והחל מ-6 במרץ 2019 מכהן כמנכ"ל המרכז הרפואי שערי צדק.
ביוגרפיה

מרין נולד בירושלים לרחל ולפרופ' שאול מרין, בוגר התיכון ליד האוניברסיטה במחזור מ' בשנת 1978. הוא סיים את לימודי הרפואה בבית הספר לרפואה באוניברסיטה העברית בירושלים.
משנת 1992 התמחה בניתוחי לב-חזה במרכז הרפואי שערי צדק. בהמשך השתלם בניתוחי לב בטורונטו, קנדה, וכן התמחה בטראומה ובהערכות לשעת חירום. הוא מוסמך למנהל רפואי מאוניברסיטה העברית.
בין השנים 2007–2019 ניהל את מערך הטראומה של "שערי צדק", בנוסף לעבודתו בכירורגיית לב-חזה. תחת ידו עברו מאות פצועים מהטרור פלסטיני בשנים האחרונות באזור ירושלים.
כיהן סמנכ"ל רפואה של בית החולים. בשנת 2015 עמד בראש צוות איכות ובטיחות המטופל (אקרדיטציה) בבית החולים שערי צדק שהוביל לקבלת תו התקן בינלאומי לבית החולים, והקים את פורום החירום לבקרת איכות ולמידה.
מרין מתנדב בארגון הבריאות העולמי, ומשמש כמנטור מטעמם לבתי חולים שדה ברחבי העולם. בין היתר הוא משמש כחבר בצוות בינלאומי מצומצם האחראי לכתיבת הקווים המנחים של צוותי חירום רפואיים באזורי אסון, וחבר פעיל באיגוד הישראלי לטראומה ובוועדות טראומה בינלאומיות.
ביוגרפיה > בצה"ל

החל משנת 2005 משרת מרין במילואים, כמפקד בית חולים שדה של צה"ל. בתפקידו שימש כמנהל הרפואי של בית החולים הצבאי באזורים מוכי אסונות טבע שאירעו ברחבי העולם – בשנת 2010 בהאיטי לאחר רעידת האדמה, בשנת 2011 ביפן לאחר הצונאמי, ב-2013 בפיליפינים לאחר הטייפון וברעידת האדמה בנפאל בשנת 2015. הגיע לדרגת אלוף-משנה.
ממחקריו

ב-2015 פרסם פרק בספר "האבולוציה של משימות הומניטריות כירורגיות", העוסק בהתמודדות עם סוגיות אתיות ברפואת חירום.
ב-2019 פורסם מאמרו של מרין בכתב העת לרפואת חירום על לקחי אינתיפאדת הסכינים שהחלה ב-2016.
חיים אישיים

מרין נשוי לאורה ואב לארבעה, תושב מבשרת ציון.
הערות שוליים

1 2 3  פרופ' עופר מרין המרכז הרפואי שערי צדק
↑  באתר בוגרי האוניברסיטה העברית
↑  נופר רומי, זה המנכ"ל החדש של שערי צדק, באתר mynet‏ ירושלים, 16 באוגוסט 2018
↑  שישי בליד"ה, באתר leyada.localtimeline.com שישי בליד"ה 2019 / ראו עופר מרין אתר ליד"ה
↑  פרופ' עופר מרין החל את תפקידו כמנכ"ל בית החולים שערי צדק דוטקורס אונלי - החברה לאיכות הרפואה
↑  המועמד המוביל לתפקיד מנכ"ל שערי צדק ערוץ 7, 6 ביולי 2018
↑  אקרדיטציה - אקרדיטציה היא תהליך שבו גוף חיצוני עצמאי מעריך את הארגון הנותן שירותי בריאות, במטרה לקבוע האם הוא עונה למערך של סטנדרטים ודרישות שמטרתם לשפר את איכות הטיפול
↑  פרופ' עופר מרין החל את תפקידו כמנכ"ל בית החולים שערי צדק, פרופ' מרין הוא גם חבר באיגוד הישראלי לרפואת חירום בוועדות בינלאומיות, מתנדב בארגון הבריאות העולמי (WHO) ומשמש כמנטור מטעם ה-WHO לבתי חולים שדה המוקמים ברחבי העולם וכן חבר בצוות בינלאומי מצומצם האחראי לכתיבת קווים מנחים לפעילות צוותי חירום רפואיים באזורי אסון דוטקורס אונלי - החברה לאיכות הרפואה
↑  "יש רופא בקהל? מבשר נט, לירן פוקס, 24 באפריל 2019
↑  "מנכ"ל חדש לשערי צדק" כל העיר ירושלים, 30 במרץ 2019
עלות המכר

בחשבונאות, עלות המכר או עלות המכירות מייצג את סך כל העלויות הישירות (והעקיפות שהועמסו) שבהן כרוך ייצור המוצרים הנמכרים במסגרת סעיף "מכירות".
בחברה יצרנית, ההוצאות הישירות הנכללות בעלות המכר הן עלויות חומרי הגלם, שכר העבודה של פועלי הייצור, פחת בגין ציוד הייצור וכדומה. ניתן להעמיס עלויות עקיפות (כגון הוצאות החשמל והארנונה של מפעל שכולל גם משרדים) במסגרת חשבונאות ניהולית ותמחיר. בחברה מסחרית העוסקת בקנייה ובמכירה של סחורות, עלות המכר מייצגת את עלותן של הסחורות שנמכרו.
בדרך כלל, עלות המכר איננה כוללת עלויות כלליות שאינן קשורות לייצור מוצר, כגון עלויות שיווק, עלויות פרסום, הוצאות משרדיות וכדומה.
באופן כללי, לעלות המכר מתווסף מצד אחד יתרת המלאי של תחילת התקופה המדווחת, ומצד שני מנוכה ממנו יתרת המלאי של סוף התקופה, זאת כדי להביא בחשבון את השינויים במלאי. להלן אופן חישוב עלות המכר:
| --- | --- |
מלאי פתיחה:  XXX
קניות:  XXX
שכר עבודה:  XXX
בניכוי מלאי סגירה: (XXX)
עלות המכר:  XXX
הרווח הגולמי מחושב באמצעות עלות המכר (מכירות החברה בניכוי עלות המכר). עלות המכר משמשת לחישוב מספר יחסים פיננסיים, כגון יחס תחלופת מלאי (מלאי חלקי עלות המכר) ותקופת תחלופת המלאי (מלאי חלקי עלות המכר, כפול 365).
| --- | --- |
בקרת זהויות :  NLI: 987007566016305171  GND: 4620259-6  LCCN: sh94002197 
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
על פני מיליארד שנה

| --- | --- |

 מידע כללי
 מאת:  רוברט סילברברג
 שפת המקור:  אנגלית
 סוגה:  מדע בדיוני
 הוצאה
 תאריך הוצאה:  1969
 מספר עמודים:  167
 הוצאה בעברית
 הוצאה:  הוצאת זמורה ביתן
 תאריך:  1983
 תרגום:  ישעיהו לויט
 קישורים חיצוניים
 הספרייה הלאומית:  000956366
על פני מיליארד שנה הוא ספר מדע בדיוני מאת רוברט סילברברג אשר יצא לאור באנגלית בשנת 1969, תחת השם Across a Billion Years.
בעברית הספר יצא לאור בשנת 1983 על ידי הוצאת זמורה ביתן, בתרגומו של ישעיהו לויט.
הספר נכתב במקור לנוער, אך הוא מתאים גם לקהל הבוגר יותר.
בסיפור משלחת בת אחת-עשרה נפשות יוצאת למחקר ארכאולוגי בעקבות "הגבוהים", בני תרבות עתיקה, שהשאירה אחריה ממצאים ארכאולוגיים מרשימים ומסקרנים.
הסיפור מסופר בגוף ראשון על ידי טום, ארכאולוג זוטר בן 22, אשר מקליט מכתבים לאחותו התאומה, המרותקת למיטה מיום היוולדה.
המשלחת מורכבת מבני אדם ובני גזעים אחרים, והיא יוצאת מכדור הארץ אל כוכב לכת בשם הייבי-5, שם ככל הנראה נמצא אתר עשיר במיוחד בממצאים ארכאולוגיים של תרבות נכחדת זו.
נוסעי המשלחת

המשלחת מורכבת מאחד-עשר ארכאולוגים: שלושה מתלמדים, שלושה בוסים, מהגדולים בענף הארכאולוגיה בייחוד בכל הנוגע ל"גבוהים", וחמישה בינוניים.
הצוות מעורב מבחינה גזעית, דבר שנכפה על המשלחת על ידי הליברלים: שישה בני-אדמה כולל אנדרואידית אחת, וחמישה גזעים תבוניים אחרים מרחבי הגלקסיה.
טום רייס - בן אדם יליד כדור הארץ, בן 22, ארכאולוג מתלמד.
קלי ווטצ'מן – אנדרואידית, מומחית לחפירות בשיטת קילוף בוואקום. כבת תשעים אך נראית בת תשע-עשרה, לדברי טום היא נראית סקסית מאוד. מאחר שהיא נוצרה ולא נולדה, היא חסרת טבור.
מירריק – חופר, פועל כדחפור ומבצע את עבודות החפירה הכבדות, הגיע מכוכב הלכת דינאמון-9. דומה מאוד לקרנף גדול (חופר בעיקר בחטים שלו), בעל ריח איום ונורא (לדברי טום). מירריק נוהג להשתכר לעיתים קרובות מאכילת פרחים, דבר שגורם לו להשתולל ולאבד שליטה, בניגוד למזגו הרגיל.
ד"ר הורקקק - אחד משלושת הבוסים, בא מכוכב טההה אשר במערכת ריגל, מומחה מוביל בלשונם של "הגבוהים". הוא קטן מאוד (עד גובה מותניו של טום), טרחן מאוד, דייקן מאוד, רציני מאוד, ומאוד בטוח בעצמו. צנום עד כדי כך שאם מתבוננים בו מהצד, כמעט ואינו נראה. בעל ארבע זרועות וארבע רגליים שעוביים כשתי אצבעות אדם ומראהו מזכיר עכביש.
שטין-שטין - מינו/ה אינו ברור, ככל הנראה זכר ונקבה ביחד, קאלאמורי הנלחם חזק על זכויותיו, אחד המתלמדים, מתואר כיפה/ת תואר, חלקלק וחטוב בעל עור בגוון ירוק נוצץ וזרועות תמנון ארוכות ומעוקלות, דבר שבעת תנועה משווה לו מראה של רקדן בלט.
ז'אן מורטנסון - צעירה מתלמדת, בת אדם, בלונדית מסטוקהולם בעלת שיניים גדולות וצחורות.
שאול שַמְעוּן - בן אדם, איש כרונולוגיה, יליד ביירות כבן ארבעים, גוץ, שחרחר, אספן כפייתי של בולים, כולל אלה הגלקטיים.
לרוי צ'אנג - פרופסור-חבר לפליאוארכאולוגיה, בן אדם בגיל ארבעים פלוס, רודף נשים, טוען בתוקף ששורשיו סיניים, אך לא נראה כן. בעל שיער אדום, עור ערמוני וקול עמוק.
ד"ר מילטון שיין - הבוס מספר אחד, בן אדם, הגיע מאוניברסיטת נמל-מאדים, חלוץ בתחום הפליאוארכאולוגיה, האדם הראשון שחולל משהו באתרים בני מיליארד שנים. כסוף שיער, נעים כאדם, נוקשה במקצוע.
פילאזינול - הבוס השלישי, הגיע משילאמאק, מומחה לאנליזה אינטואיטיבית. מה שמיוחד בגזע זה הוא שהם נולדים כבני אדם ולאורך כל חייהם הם מחליפים בגופם את איבריהם בחלקים תותבים. בן שילאמאק חושב עצמו לאפס אם אין בגופו לפחות איבר תותב אחד. האיבר היחידי שלא הוחלף אצל פילאזינול הוא מוחו. כאשר הוא בלחץ הוא נוהג לפרק את עצמו להרכיב מחדש.
408-ב מ-1 - הגיע מבלאטריקס-14, שם נהוג לציין כל דבר בספרות. מבוגר, יצור צהבהב למראה, דומה במידת מה לתמנון בעל פה דמוי מקור של תוכי. מומחה לפליאוטכנולוגיה ויודע הרבה על המכונות של הגבוהים. זקוק ליותר פחמן דו-חמצני משאר בני המשלחת ומסתגר כשלוש שעות ביממה בתא נשימה כדי לספוג מנה הגונה של פחמן דו-חמצני.
סידני גובו

סידני רודריג נוקפו גובו (בצרפתית: Sidney Rodrigue Noukpo Govou; נולד ב-27 ביולי 1979 בלה פוי-אן-ולה) הוא כדורגלן עבר צרפתי שמוצאו מבנין ששיחק בעמדת הקיצוני ימני.
גובו שיחק לאורך רוב הקריירה בקבוצת נעוריו אולימפיק ליון. הוא שיחק במועדון במשך 11 עונות, וזכה עמו בשבע אליפויות צרפת ובגביע הצרפתי. לזכותו קרוב לחמישים הופעות במדי נבחרת צרפת, בהן כבש עשרה שערים. הוא נכלל בסגל הנבחרת בשני טורנירי אליפות אירופה ובשני מונדיאלים.
קריירת משחק > נבחרת צרפת

הופעת הבכורה של גובו בנבחרת צרפת נערכה במשחק ידידות מול תוניסיה ב-21 באוגוסט 2002, שהסתיים בשוויון 1-1. גובו פתח בהרכב והוחלף במהלך המחצית השנייה. היה זה גם משחק הבכורה כמאמן הנבחרת של ז'אק סנטיני, שאימן עד מספר חודשים קודם לכן את גובו בליון. באותה התקופה נטל גובו חלק במשחקי הנבחרת במוקדמות יורו 2004. בהופעתו השלישית בנבחרת, כחודש וחצי לאחר הופעת הבכורה שלו, כבש גובו את שערו הראשון במדי צרפת, בניצחון 5-0 על סלובניה במסגרת מוקדמות היורו.
גובו נכלל בסגל של סנטיני לגביע הקונפדרציות 2003 שנערך בצרפת. גובו שותף בשני משחקים בשלב הבתים, ואף כבש את שער הניצחון ב-2-1 על יפן. הוא עלה בהרכב בחצי הגמר, אך לא שותף בניצחונה של צרפת על קמרון בגמר הטורניר. שנה אחר כך בחר סנטיני שלא לזמן את גובו לסגל צרפת ליורו 2004 בפורטוגל. פציעתו של לודוביק ז'ולי סמוך לפתיחת הטורניר זיכתה לבסוף את גובו במקום בסגל, אך הוא לא שותף כלל בארבעת משחקיה של צרפת בטורניר שהסתיימו בהדחה מול יוון ברבע הגמר.
בתחילה נותר גובו מחוץ לסגל של ריימונד דומאנק לקראת טורניר מונדיאל 2006 בגרמניה. לאחר שג'יבריל סיסה נפצע סמוך לפתיחת הטורניר, וכפי שקרה עם ז'ולי שנתיים קודם לכן, זומן לבסוף גובו לסגל הצרפתי לטורניר. גובו זכה לדקות ראשונות בטורניר במשחק השלישי והאחרון של שלב הבתים, שהסתיים בניצחון 2-0 על טוגו. הוא עלה מהספסל כרבע שעה לסיום במקומו של פרנק ריברי. בשמינית הגמר מול ספרד, החליף גובו את פלורן מאלודה כרבע שעה לסיום, במצב של שוויון 1-1. בדקות שנותרו כבשה צרפת פעמיים נוספות, השלימה את המהפך וניצחה 3-1. גובו הוסיף להיות מחליפו של ריברי ברבע השעה האחרונה גם בניצחון 1-0 על ברזיל ברבע הגמר וגם בניצחון 1-0 על פורטוגל בחצי הגמר, אך לא שותף כלל בהפסדה של צרפת בדו-קרב בעיטות עונשין לאיטליה במשחק הגמר.
גובו זכה לפיצוי מול איטליה כחודשיים לאחר הטורניר, ב-6 בספטמבר 2006, במסגרת מוקדמות יורו 2008, כשכבש צמד בניצחונה של צרפת 3-1. הוא זומן על ידי דומאנק ליורו 2008. הוא עלה פעמיים בהרכב בשלב הבתים, אותו סיימה צרפת במקום האחרון וללא ניצחון, בהפסדים 4-1 להולנד ו-2-0 לאיטליה.
על אף הכישלון החרוץ בטורניר, דומאנק הוסיף לעמוד על הקווים גם במונדיאל 2010 בדרום אפריקה, וזימן את גובו לטורניר המונדיאל השני בקריירה שלו. גובו עלה בהרכב בשני משחקיה הראשונים של צרפת בשלב הבתים, 0-0 מול אורוגוואי והפסד 2-0 למקסיקו. הוא עלה מהספסל בדקות האחרונות בהפסד 2-1 למארחת דרום אפריקה, שסיים עבור צרפת את הטורניר במקום האחרון בבית.
ההפסד לדרום אפריקה היה משחקו האחרון של גובו במדי צרפת. בסך הכול ערך גובו 49 הופעות בינלאומיות, בהן כבש עשרה שערים.
חיים אישיים

גובו הוא יליד צרפת, אך מוצאו מבנין, שם נולדו הוריו. היא קיבל את שמו בהשראתו של שחקן הקולנוע סידני פואטייה, אותו העריץ אביו.
גובו נישא ביוני 2011 לקלמנס קאתרין, ולזוג שני ילדים, מארלי וג'וד. לגובו ילדה נוספת, נעמי, שנולדה לו ב-2005 מחברתו לשעבר פסקל.
באפריל 2010 היה מעורב גובו בפרשיית מין שנחשפה בתקשורת הצרפתית, שכללה קיום יחסי מין עם פרוצה קטינה לאחר בילוי משותף במועדון, והשתתפו בה ארבעה מחברי הנבחרת הצרפתית. מאוחר יותר נחשף כי מלבד גובו, גם לכרים בנזמה, חאתם בן ארפה ופרנק ריברי היה חלק בפרשה. מזכירת המדינה לענייני ספורט, ראמה יאד, קבעה כי לשחקן שייחקר לא יהיה מקום בסגל הנבחרת למונדיאל 2010 שנפתח כחודשיים אחר כך, אך בכל מקרה אף חקירה רשמית לא נפתחה לפני תחילתו של הטורניר. לאחר המונדיאל תושאל גובו על ידי משטרת פריז, והואשם בקיום יחסי מין עם קטינה. בנובמבר 2011 החליטה התביעה לסגור את התיק נגד גובו ויתר השחקנים, לאחר שקבעו כי השחקנים לא יכלו לדעת כי זאהיה דאהר, נערת הליווי, הייתה בת 16 בזמן האירוע.
תארים

אליפות צרפת (7): 2001/2002, 2002/2003, 2003/2004, 2004/2005, 2005/2006, 2006/2007, 2007/2008
הגביע הצרפתי: 2007/2008
גביע הליגה הצרפתית: 2000/2001
גביע האלופות הצרפתי (6): 2002, 2003, 2004, 2005, 2006, 2007
גביע הקונפדרציות: 2003
גביע העולם: 2006 (מקום שני)